b'\n_START_ARTICLE_\nKdo tam poje\n_START_SECTION_\nZgodba\n_START_PARAGRAPH_\nFilm je \xc4\x8drna komedija. Dogaja se nekje v Srbiji na dan pred napadom na Jugoslavijo, 5. aprila 1941. Skupina potnikov \xc4\x8daka avtobus firme \xc2\xbbKrsti\xc4\x87 in sin\xc2\xab, da bi pri\xc5\xa1li v Beograd. Med potniki so o\xc4\x8de, ki ho\xc4\x8de obiskati sina v vojski, \xc5\xa1minkerski pevec, ki gre na avdicijo, Brka, obo\xc5\xbeevalec nem\xc5\xa1kega reda, lovec, ciganska muzikanta in mladoporo\xc4\x8denca. Nalo\xc5\xbeijo se v Krsti\xc4\x87ev avtobus, ki ga vozi sin Mi\xc5\xa1ko, sprevodnik pa je Krsti\xc4\x87. Na celodnevni poti do Beograda se jim dogajajo razli\xc4\x8dne stvari: udele\xc5\xbeijo se pogreba, krpajo zra\xc4\x8dnico, pre\xc4\x8dkajo most._NEWLINE_In ko drugo jutro prispejo v Beograd, do\xc5\xbeivijo nem\xc5\xa1ki zra\xc4\x8dni napad. Avtobus je po\xc5\xa1kodovan, na koncu filma pa ciganska muzikanta splezata iz prevrnjenega vozila in zapojeta.'